Boere is benoud oor beleggings | RVAF Media Releases
Boere is benoud oor beleggings
Date Publiched: 2012-07-28
KAAPSTAD.– Terwyl honderde Bolandse beleggers gister paniekbevange navraag gedoen het oor hul geld wat by twee prominente Kaapse sakelui belê is, het Die Burger vasgestel die vuurwapen wat tot hul dood gelei het, is nie in een van hul name geregistreer nie.
Ondersoeke oor wie die eienaar van die vuurwapen is en watter een van die twee sakelui Donderdagaand die sneller getrek het, duur voort, het ao. November Filander, provinsiale polisiewoordvoerder, gesê.
Julian Williams, uitvoerende hoof van die private beleggingsgroep Basileus Capital, is in die raadsaal van dié groep se kantore op die derde verdieping van die Icon-gebou op die hoek van Lang- en Hans Strijdomstraat geskiet.
Kantoor- en veiligheidspersoneel het gesê drie skote is gehoor.
Die polisie het bevestig Wil­liams is in die nek en bors getref en dat Herman Pretorius, ’n oud-sakevennoot van Williams en direkteur van onder meer die Abante-groep, ’n kopwond gehad het.
Pretorius, wat in die tagtigerjare ’n polisieman op Piketberg was en hom later in die wêreld van ­hoërisikobeleggings van miljarde begewe het, het Donderdag ’n vergadering met Williams gehad.
Tags: Die Burger, Jacques Dommisse	Comments
← Sakevennote sterf by vergadering
Former hedge fund boss dies in shooting incident →